Na temelju članka 109. stavka 6., članka 200. stavka 3. i članka 113. stavka 1. Zakona o prostornom uređenju (,,Narodne novine“, broj 153/13., 65/17., 114/18., 39/19., 98/19. i 67/23.) te članka 33. stavka 1. točka 19. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 24. sjednici održanoj 26. veljače 2025. godine donijelo je

**ODLUKU**

**o stavljanju izvan snage**

**DETALJNOG PLANA UREĐENJA AREALA "ELMAR - K.Č.1805/6 K.O. DRAŽICE"**

**U UL. OBROVAC U DRAŽICAMA**

**Članak 1.**

Stavlja se izvan snage Detaljni plan uređenja areala "ELMAR - k.č.1805/6 k.o. Dražice" u Ul. Obrovac u Dražicama („Službene novine Primorsko-goranske županije“ br. 18/02) - u daljnjem tekstu: Plan.

**Članak 2.**

(1) Elaborat stavljanja Plana izvan snage izradila je tvrtka PLANOPOLIS d.o.o. iz Rijeke.

(2) Elaborat stavljanja Plana izvan snage je izrađen u četiri (4) izvornika. Po jedan tiskani izvornik Elaborata stavljanja Plana izvan snage čuvaju se: u pismohrani Općine Jelenje (1 izvornik), Upravnom odjelu za prostorno uređenje, graditeljstvo i zaštitu okoliša Primorsko-goranske županije (1 izvornik), Javnoj ustanovi Zavod za prostorno uređenje Primorsko-goranske županije (1 izvornik) i Ministarstvo prostornoga uređenja, graditeljstva i državne imovine (1 izvornik).

**Članak 3.**

Ova Odluka stupa na snagu osmog dana od dana objave u „Službenim novinama Općine Jelenje“.

|  |  |
| --- | --- |
| KLASA: | **024-04/25-01/1** |
| URBROJ: | **2170-20-03-01/03-25-3** |
| Dražice, | **27. veljače 2025.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz